Notum sit omnibus Beljocensis ecclesie filiis presentibus atque futuris quod, post felices obitus domni videlicet Poncii de Vicocurcionis et Berardi filii sui, Beraldus dedit et verpivit sacro sancte Dei ecclesie beatissime Marie genitricis Dei in castello site Bellojoco et canonicis ibidem Deo servientibus, pratum cum ortis, quod est in suburbio Beljocensi, de quo prato et de quibus ortis Willelmus, avunculus ejus, prius dedit moriens partem suam prefate ecclesie; et post suum discessum dedit idem Beraldus unam vineam sitam in Petra Gadamoli, de qua pro vestitura dederit in vita sua IIII denarios quot annis, et ut canonici prefate ecclesie XIII kal. septembris pro animabus Pontii et Berardi filii sui fierent annuale obsequium. Data per manum Duranni, decani, vice Oddonis, cancellarii, XV kal. septembris, regnante Phylippo rege. S. Beraldi. S. Artaldi, archidiaconi. S. Leotardi, fratri sui. S. Digineri, Petri. S. Berardi.